醉中懷江湖舊遊偶作短歌
作者：陸游
朝代：宋

paragraphs: 無渡河，浪花無蒂高崢嶸。
莫登樓，茫茫芳草難爲情。
華軒寶馬只好路旁看，冶金伐石空留後世名。
古来惟有竹林諸人稱達生，一醉之外萬事鴻毛輕。
可憐癡人競聲利，坐使方寸森五兵。
散花洲上青山横，野魚可膾菰可烹。
脫冠散髮風露冷，臥看江月金盆傾。